《早秋偶然作寄宋景濂四首 其一》
元代·吴莱

西风吹梧桐，一叶两叶积。故书翻有尘，雄剑挂在壁。

时非合穷困，事到即辉赫。除却双鹿行，门前少人迹。

作者简介：（1297—1340）婺州浦江人，初名来，字立夫，号深袅山道人。吴直方子。从学于方凤，博极群书。仁宗延祐七年以《春秋》举进士，不第。退居深袅山中，穷诸书奥旨，著《尚书标说》、《春秋世变图》、《春秋传授谱》、《古职方录》、《孟子弟子列传》、《楚汉正声》、《乐府类编》等书。后以御史荐，授长芗书院山长，未上卒。私谥渊颖先生。有《渊颖集》